מחוז יהודה ושומרון

מחוז יהודה ושומרון הוא מִנהל מחוז לא רשמי במשרד הפנים בנוסף לששת המחוזות הרשמיים של מדינת ישראל. המנהל אחראי רק על שטחי ההתנחלויות בשטחי C ביהודה ושומרון, שאינם נחשבים כחלק ממדינת ישראל אך נמצאים בשליטתה. מנהל המחוז במשרד הפנים מכונה גם "ממונה על היישובים היהודיים ביהודה ושומרון" ו"מנהל אגף יישובים ישראלים ביו"ש''.
תחום התכנון והבנייה במחוז נמצא בסמכות מועצת תכנון עליונה (מת"ע) במנהל האזרחי של צה"ל.

היסטוריה
לאחר מלחמת ששת הימים ב־1967 החלה הקמת התנחלויות ישראליות־יהודיות ביהודה ושומרון. יישובים אלו קיבלו שירותים מוניציפליים מהמועצות הקרובות בשטחי מדינת ישראל, בהן מטה יהודה עבור יישובי גוש עציון ובקעת בית שאן ליישובי בקעת הירדן.

ב־1973 הוקמה מועצת יישובי יהודה ובנימין, ישות מוניציפלית שתפקדה בפועל כמועצה מקומית עבור יישובי גוש עציון ומבוא חורון. המועצה פעלה תחת חסותה של מועצה אזורית מטה יהודה וראש מועצת מטה יהודה בנימין כהן עמד בראשה.

באוקטובר 1974 חתם מפקד אזור יהודה ושומרון תא"ל אריה שלו על צו שכונן מנהלה מקומית בקריית ארבע.

ב־1979 חתם מפקד אזור יהודה ושומרון תא"ל בנימין בן אליעזר על צו להקמת ארבע מועצות אזוריות ביהודה ושומרון: בית אל (לימים מטה בנימין), מועצה אזורית בקעת הירדן, עציון (לימים גוש עציון) ומועצה אזורית שומרון. במקביל הוצא צו שהעניק מעמד של מועצה מקומית למעלה אדומים.

במרץ 1981 חתם בן אליעזר על צו נוסף שאיפשר הקמת מועצות מקומיות ביהודה ושומרון.

המועצות היו תחת הממשל הצבאי והפיקוח עליהן היה קמ"ט לענייני פנים של המינהל האזרחי, במסגרתו פעל הממונה על היישובים הישראלים. בתחילת 1996, לאחר הסכמי אוסלו וצמצום המנהל, הועברה היחידה למשרד הפנים כתקן זמני עד לקביעת מעמד האזור במסגרת הסכם קבע.

ב־1991 הוקמה העירייה הראשונה במחוז, כאשר מועצת מעלה אדומים הפכה לעירייה. הדבר לווה בהוספת פרק לתקנון המועצות המקומיות שאיפשר הגדרה של מועצה מקומית כעירייה.

מחוז זה נוצר לצורכי הסדרת המנהל של ההתנחלויות באזור יהודה ושומרון. הוא שונה מיתר המחוזות בכך שהוא חולש על שטח שאינו כפוף לחוק הישראלי הרגיל, ובכך שהוא אינו כולל את כל היישובים שבשטח, אלא רק את היישובים היהודיים. עיקר הסמכויות בשטחי A וברוב חלקי העיר חברון, כמו גם הסמכויות האזרחיות בשטחי B, נמצאות בידי הרשות הפלסטינית.

דו"ח מבקר המדינה ב־2001 מתח ביקורת על כך כי משרדי הממונה על היישובים הישראלים ביו"ש שוכנים במשרדי מועצה מקומית גבעת זאב ומקבלים ממנה תמיכה, למרות שהיא הגוף המבקר את פעולות המועצה.

במחוז קיימים בתי משפט לעניינים מקומיים במעלה אדומים ובקריית ארבע. בתי משפט אזרחיים אחרים לא קיימים במחוז, ולפיכך מרבית המשפטים האזרחיים והפליליים של תושבי המחוז הישראלים מתנהלים מחוץ למחוז.

חלוקה מוניציפלית
שטח יהודה ושומרון חולק על ידי הממשל הצבאי לשש נפות: נפת חברון, נפת בית לחם, נפת ירדן, נפת ג'נין, נפת שכם, נפת טולכרם ונפת רמאללה. גבולות הנפות התבססו על חלוקת הנפות בממשל הירדני, בשינויים באזורים שונים.

 ערים מועצות מקומיות מועצות אזוריות ועדים מקומיים אריאל
 ביתר עילית
 מודיעין עילית
 מעלה אדומים אורנית
 אלפי מנשה
 אלקנה
 אפרת
 בית אל
 בית אריה
 גבעת זאב
 הר אדר
 מעלה אפרים
 עמנואל
 קדומים
 קריית ארבע
 קרני שומרון
 שער השומרון בקעת הירדן
 גוש עציון
 הר חברון
 מגילות
 מטה בנימין
 שומרון המנהלת המוניציפלית חברון 

נתוני אוכלוסייה ושטח
נכון לשנת 2025 גרים במחוז כ־530,000 ישראלים בכ־150 יישובים. 

היישוב הגדול ביותר במחוז היא מודיעין עילית שבה גרים 87,787 תושבים נכון לסוף שנת 2025.

לפי נתוני הלמ"ס האוכלוסייה במחוז זה צעירה יותר מבמחוזות ישראל כאשר למעלה מ־58% מתוכה הם צעירים עד גיל 24.

הערה: נתוני האוכלוסייה נכונים לשנת 2025.

ערים
שם העירסמלמספר תושביםשטח (בדונמים)שנת הקמהשנת הכרזה כעיר מודיעין עילית 50px|מרכז 87,737 4,830 1990 2008 ביתר עילית 50px|מרכז 72,264 4,920 1988 2001 מעלה אדומים 50px|מרכז 37,205 46,480 1977 1991 אריאל 50px|מרכז 19,408 14,360 1978 1998

מועצות מקומיות
שם המועצהסמלמספר תושביםשטח (בדונמים)שנת הקמה גבעת זאב 50px|מרכז 24,086 4,460 1983 אפרת 50px|מרכז 12,681 6,490 1983 קרני שומרון 50px|מרכז 10,688 7,250 1976 אורנית 50px|מרכז 9,316 2,230 1985 שער שומרון50px 8,876 4,300 2022 קריית ארבע 50px|מרכז 7,971 4,400 1972 אלפי מנשה 50px|מרכז 7,835 4,580 1983 בית אל 50px|מרכז 6,789 1,520 1977 עמנואל 50px|מרכז 5,996 5,040 1983 בית אריה-עופרים 50px|מרכז 5,655 2,890 1981 קדומים 50px|מרכז 4,804 2,280 1975 אלקנה 50px|מרכז 4,614 1,190 1977 הר אדר 50px|מרכז 3,899 990 1986מעלה אפרים 50px|מרכז 1,737 5,600 1978חברון מרכז|50px 750 800 1979

מועצות אזוריות
שם המועצהסמלמספר תושביםשנת הקמה מטה בנימין 50px|מרכז 81,770 1979 שומרון 50px|מרכז 48,022 1979 גוש עציון 50px|מרכז 28,251 1979 הר חברון 50px|מרכז 11,829 1982 בקעת הירדן 50px|מרכז 7,703 1979 מגילות 50px|מרכז  2,262 1981

 ראו גם 
 המנהל האזרחי
 מתאם פעולות הממשלה בשטחים
 יהודה והשומרון וחבל עזה
 אשכול רשויות יהודה ושומרון

 קישורים חיצוניים

הערות שוליים

*
יהודה ושומרון